b"\n_START_ARTICLE_\nJohannes Okkenhaug\n_START_SECTION_\nFamilie og yrkesliv\n_START_PARAGRAPH_\nHan ble f\xc3\xb8dt p\xc3\xa5 g\xc3\xa5rden \xc3\x98vre Okkenhaug i Frol som s\xc3\xb8nn av g\xc3\xa5rdbruker og ordf\xc3\xb8rer Carl Fredrik Okkenhaug og Ane Marta Munker\xc3\xb8stad samt bror av ordf\xc3\xb8rer Paul Okkenhaug. Han var gift med Marianne Dalum fra Sparbu. Han overtok g\xc3\xa5rden Nedre Tynes etter faren i 1886 og overdro den i 1926 til s\xc3\xb8nnen, senere ordf\xc3\xb8rer Karl Okkenhaug._NEWLINE_Han var elev ved Hans Konrad Foosn\xc3\xa6s' folkeh\xc3\xb8yskole da den holdt hus p\xc3\xa5 Inder\xc3\xb8y vinteren 1876/1877, senere elev ved \xc3\x85s landbruksskole 1878\xe2\x80\x931881. Okkenhaug underviste i landbruk ved Ole Kristian Kul\xc3\xb8ys folkeh\xc3\xb8yskole f\xc3\xb8r han var den f\xc3\xb8rste bestyreren ved M\xc3\xa6re landbruksskole i Sparbu 1895\xe2\x80\x931922. Mens han var bestyrer, forpaktet han bort Nedre Tynes. I 1928 ble han administrerende direkt\xc3\xb8r i Levanger og omegns Kreditbank.\n_START_SECTION_\nPolitisk arbeid\n_START_PARAGRAPH_\nOkkenhaug var Frols ordf\xc3\xb8rer 1890\xe2\x80\x931895, senere Sparbus ordf\xc3\xb8rer 1902\xe2\x80\x931904, 1908\xe2\x80\x931910 og 1914\xe2\x80\x931916._NEWLINE_Han var innvalgt p\xc3\xa5 Stortinget fra Nordre Trondhjems amt (Nord-Tr\xc3\xb8ndelag) 1892\xe2\x80\x931894, fra Verdalen krets i Nordre Trondhjems amt 1916\xe2\x80\x931921 samt fra Nord-Tr\xc3\xb8ndelag fylke 1922\xe2\x80\x931927. Etter noen \xc3\xa5r i milit\xc3\xa6rkomiteen og kirkekomiteen satt han fra 1895 i Stortingets landbrukskomit\xc3\xa9, fra 1922 som nestformann._NEWLINE_Okkenhaug var i 1896 med p\xc3\xa5 \xc3\xa5 stifte Norsk Landmandsforbund, hvor han var nestformann en periode. Han var formann i Nord-Tr\xc3\xb8ndelag landbruksselskap i 35 \xc3\xa5r.\n_START_SECTION_\n\xc3\x86resbevisninger\n_START_PARAGRAPH_\nOkkenhaug ble tildelt Kongens fortjenstmedalje i 1922. Det ble avduket en byste over ham ved M\xc3\xa6re landbruksskole i 1936."